b'\n_START_ARTICLE_\nAbu Abdillah al-Arqam bin Abi al-Arqam\n_START_PARAGRAPH_\nAbu Abdillah al-Arqam bin Abi al-Arqam (\xd8\xa7\xd9\x84\xd8\xa3\xd8\xb1\xd9\x82\xd9\x85 \xd8\xa8\xd9\x86 \xd8\xa3\xd8\xa8\xd9\x8a \xd8\xa7\xd9\x84\xd8\xa3\xd8\xb1\xd9\x82\xd9\x85\xe2\x80\x8e) (sek. 597-675) adalah seorang sahabat nabi dan ahli perniagaan yang berpengaruh daripada suku Makhzum di Makkah._NEWLINE_Dalam sejarah Islam, beliau orang ketujuh dari As-Sabiqun al-Awwalun (orang-orang yang pertama menganut Islam). Rumah beliau terletak di bukit Safa, di mana para pengikut Nabi Muhammad belajar tentang Islam secara rahsia. Sebelumnya rumah al-Arqam ini disebut Dar al-Arqam (rumah Al-Arqam) dan setelah dia memeluk Islam akhirnya disebut Dar al-Islam (Rumah Islam). Dari rumah inilah madrasah pertama terbentuk. Al-Arqam juga ikut hijrah bersama dengan Nabi Muhammad ke Madinah.'